Diari Oficial de la Generalitat Valenciana


Sumari del DOGV 924, del 18-10-1988 (1988/812168)

ORDRE de 4 d'octubre de 1988 de la Conselleria d'Agricultura i Pesca, pe; la qual es fa pública la convocatòria de dues beques per a postgraduats.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/10/04/(1)/dof/vci/html**

### Dades del document

Número de DOGV
:   924

Data del DOGV
:   18-10-1988

Secció del DOGV
:   DISPOSICIONS GENERALS

Número del document
:   1988/812168


Data del document
:   04-10-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 4 d'octubre de 1988, de la Conselleria d'Agricultura i Pesca, per la qual es fa pública la convocatòria de dues beques per a postgraduats.  
Atés que la Conselleria d'Agricultura i Pesca té la necessitat de disposar de tècnics especialistes en diferents matèries, hom continua la tasca de formació de professionals en temes d'economia agrària. Per tal d'aconseguir aquesta finalitat i fent ús de les facultats que tinc atribuïdes,  
ORDENE:  
Article primer  
Per aquesta Ordre es fa pública la convocatòria dues beques per a la formació professional de postgraduats en l'àrea d'economia agrària.  
Podran optar a l'obtenció de la beca els llicenciats en Ciències Econòmiques o Empresarials.  
Article segon  
El període de possessió de la beca serà d'un any a partir del moment de la concessió, i es podrà prorrogar pel temps que es considere oportú prèvia informació favorable del Cap del Servei d'Estudis Agraris i Comunitaris, en el cas que els treballs encomanats no hagueren finalitzat.  
Article tercer  
La beca tindrà una dotació de 70.000 pessetes mensuals revisables en cas de pròrroga d'acord amb les possibilitats pressupostaries del programa corresponent de la Conselleria d'Agricultura i Pesca. A més de la dotació inclourà una assegurança d'assistència mèdica per al becari.  
Article quart  
El becari realitzarà aquelles funcions que li encomane el Servei d'Estudis Agraris i Comunitaris de la Secretaria General, per tal d'assolir els objectius de pràctica professional i de formació en l'àrea d'economia agrària. El temps de dedicació serà de 35 hores setmanals.  
Article cinquè  
Les sol·licituds, les dirigiran a l'Il·lm. Secretari General de la Conselleria d'Agricultura i Pesca, tot fent-hi constar el domicili i el número de telèfon de la persona interessada. Les hauran de presentar al Registre General d'aquesta Conselleria, c/ Amadeu de Savoia núm. 2, 46883 - València, en el termini de quinze dies hàbils comptador des de l'endemà de la publicació d'aquesta Ordre al Diari Oficial de la Generalitat Valenciana.  
A la sol·licitud s'adjuntarà el currículum vitae, on s'inclourà l'expedient acadèmic i els mèrits professionals de qualsevol tipus. S'hi valorarà el coneixement d'idiomes.  
Només es tindran en compte els mèrits que s'acrediten documentalment.  
Per tal de realitzar la selecció dels candidats se'ls convocarà a una entrevista personal.  
Article sisé  
La beca es concedirà per resolució de la Secretaria General de la Conselleria d'Agricultura i Pesca.  
La presentació de sol·licituds implica l'acceptació del contingut d'aquesta convocatòria.  
Article seté  
Les incidències que sorgesquen durant el període de possessió de la beca, les resoldrà aquesta Conselleria i podria revocar-la si el becari n'incomplia les obligacions.  
DISPOSICIO FINAL  
Aquesta Ordre entrarà en vigor l'endemà de la publicació al Diari Oficial de la Generalitat Valenciana.  
València, 4 d'octubre de 1988.  
El Conseller d'Agricultura i Pesca,   
LUIS FONT DE MORA MONTESINOS


Còpia Permalink ELI